stanford-oval/wikipedia huggingface dataset:
וולבי סלע זנב-מברשת
לקריאה נוספת

Menkhorst, Peter, and Emily Hynes. "National Recovery Plan for the Brush-tailed Rock-wallaby Petrogale penicillata." Department of Sustainability and Environment, East Melbourne (2011).
Tuft, Katherine D., Mathew S. Crowther, and Clare McArthur. "Multiple scales of diet selection by brush-tailed rock-wallabies (Petrogale penicillata)." Australian Mammalogy 33.2 (2011): 169-180.
Short, Jeff. "Habitat requirements of the brush-tailed rock-wallaby, Petrogale penicillata, in New South Wales." Wildlife Research 9.2 (1982): 239-246.
Close, R. L., et al. "A genetic study of the brush-tailed rock wallaby Petrogale penicillata in East Gippsland and relevance for management of the species in Victoria." Pacific Conservation Biology 1.4 (1994): 367-371.
Laws, Rebecca J., and Anne W. Goldizen. "Nocturnal home ranges and social interactions of the brushtailed rock-wallaby Petrogale penicillata at Hurdle Creek, Queensland." Australian Mammalogy 25.2 (2003): 169-176.
הערות שוליים

↑  וולבי סלע זנב-מברשת באתר הרשימה האדומה של IUCN
| קנגוריים |
| --- | --- | --- |
| וולביים ארנביים מפוספסים | וולביים ארנביים מפוספסים |  |
| וולבי ארנבי מפוספס | וולבי ארנבי מפוספס (סוג ומין יחיד) |   |
| קנגורים | קנגורים |   |
| קנגורו | קנגורו אפור מזרחי • קנגורו אפור מערבי • קנגורו אדום • וולארו האנטילופה • וולארו מצוי • וולארו שחור • וולבי אגיל • וולבי שחור-פס • וולבי טמר • וולבי סבך מערבי • וולבי פרמה • וולבי זנב-שוט • וולבי אדום-צוואר |   |
| קנגורו אילני | קנגורו אילני אפרורי • קנגורו אילני לומהולץ • קנגורו אילני בנט • קנגורו אילני דובי • קנגורו אילני הואון • קנגורו אילני דוריה • קנגורו אילני סרי • קנגורו אילני גודפלו • קנגורו אילני עטוי-זהב • קנגורו אילני שפלתי • קנגורו אילני הוזר • קנגורו אילני וונדיוואי • איפולה • דינגיסו • טנקיל |   |
| וולבי הצבי | וולבי צבי שחור • וולבי צבי לבן-פס • וולבי צבי אפור • וולבי צבי חום |   |
| וולבי יערוני | וולבי יערוני מקלאי • וולבי יערוני זוטר |   |
| וולבי ארנבי | וולבי ארנבי ממושקף • וולבי ארנבי אדמוני |   |
| וולבי זנב-מסמר | וולבי זנב-מסמר מרוסן • וולבי זנב-מסמר צפוני |   |
| וולבי הסלע | וולבי סלע קצר-אוזן • וולבי סלע וילקינס • וולבי סלע פרוסרפיני • וולבי סלע רוטשילד • וולבי סלע צהוב-רגל • וולבי סלע אלייד • וולבי סלע כף-יורק • וולבי סלע גודמן • וולבי סלע הרברט • וולבי סלע חדגוני • וולבי סלע שחור-צד • וולבי סלע מאריבה • וולבי סלע זנב-מברשת • וולבי סלע סגול-צוואר • וולבי סלע שרמן • מונג'ון • נברלק |   |
| פדמלון | פדמלון טסמני • פדמלון בראון • פדמלון כהה • פדמלון קלבי • פדמלון ההרים • פדמלון אדום-רגל • פדמלון אדום-צוואר |   |
| וולבי ביצות | וולבי ביצות (סוג ומין יחיד) |   |
| קווקה | קווקה (סוג ומין יחיד) |   |
איור של וולבי זנב-מברשת.
וולבי זנב-מברשת בבית גידול אופייני בקווינסלנד.
זוג וולבים מברשתנים בניו סאות' ויילס.
וולבי מברשתני מתחמם בשמש.
וולבי מברשתני בפארק הלאומי בונו-בונו.
וולבי מברשתני שהושב לטבע (עם משדר רדיו סביב הצוואר), נפגש עם וולבי מקומי.
ולדיסלב ברונייבסקי

| --- | --- |

 לידה:  17 בדצמבר 1897 פלוצק, האימפריה הרוסית 
 פטירה:  10 בפברואר 1962 (בגיל 64) ורשה, רפובליקת פולין 
 מדינה:  פולין, האימפריה הרוסית 
 מקום קבורה:  בית הקברות הצבאי פובונזקי 
 שפות היצירה:  פולנית 
 בן או בת זוג:  Janina Broniewska (1926–1928)  Maria Zarębińska  Wanda Broniewska 
 צאצאים:  Joanna Broniewska-Kozicka 
 פרסים והוקרה:  מסדר הבונים של הרפובליקה העממית הפולנית  מפקד עם כוכב של מסדר פולוניה רסטיטוטה  מסדר נס העבודה, דרגה ראשונה  צלב הכסף של וירטוטי מיליטארי  מדליית יום העצמאות ה-10 של פולין העממית  צלב הגבורה  צלב ההצטיינות המוזהב 
 
ולדיסלב ברונייבסקי (בפולנית: Władysław Broniewski; ‏1897, פלוצק – 1962, ורשה) היה משורר וחייל פולני.
ביוגרפיה

ב-1915 הצטרף אל הלגיון הפולני, אשר הוקם במסגרת הצבא האוסטרו-הונגרי. השתתף במלחמת העולם הראשונה. בתום המלחמה ועם כינון פולין העצמאית, הצטרף ברונייבסקי לכוחותיו של יוזף פילסודסקי והשתתף המלחמה הפולנית-סובייטית ב-1919–1920. על פועלו בקרבות קיבל את אות הגבורה הפולני וירטוטי מיליטארי (אנ') – אות הגבורה הגבוה ביותר בפולין לציון לוחמה בקרב. בשנת 1921 השתחרר מן השירות הצבאי בדרגת סרן.
בשנות השלושים נטה ברונייבסקי לסוציאליזם. עם פלישת גרמניה לפולין בספטמבר 1939 כתב פואמה המעודדת את הפולנים להניח בצד את מחלוקותיהם הפוליטיות ולהילחם בפולשים. כשפלשה ברית המועצות לפולין ממזרח, ב-17 בספטמבר, היה ברונייבסקי בלבוב שנכבשה על ידי הסובייטים. בתחילה פרסם את שירתו בעיתונים סובייטיים, אך לאחר זמן קצר נחקר על ידי הנקו"ד ולאחר ארבעה חודשי חקירה נשלח לכלא לוביאנקה במוסקבה, שם היה אסור מעל שנה. בתחילת 1942 שוחרר מן הכלא והצטרף אל צבא אנדרס. הגיע עם צבא אנדרס לארץ ישראל ושהה בה בשנים 1943–1945.
לאחר מלחמת העולם השנייה ניסה ברונייבסקי להמשיך לכתוב בפולין הקומוניסטית בלי להיות מאוים על ידי המשטר ועם זאת לשמר מעט מעצמאותו האמנותית. הוא הוכרז על ידי השלטונות בתור אחד המשוררים הלאומיים. בנוסף לכתיבת שירה היה ברונייבסקי גם מתרגם שירה ופרוזה. בין היתר תרגם לפולנית מכתביהם של פיודור דוסטויבסקי, ברטולט ברכט, ולדימיר מאיאקובסקי ואחרים.
בשנותיו האחרונות הידרדרה בריאותו עקב אלכוהוליזם.
יצירתו > קובצי שירה

Wiatraki (1925)
Dymy nad miastem (1927)
Troska i pieśń (1932)
Krzyk ostateczny (1938)
Bagnet na broń (1943)
Drzewo rozpaczające (1945)
Nadzieja (1951)
Anka (1956)
הכרה והנצחה > אותות כבוד

וירטוטי מיליטארי (Order Wojenny Virtuti Militari) (אנ')
מסדר בוני פולין (Order Budowniczych Polski Ludowej) (אנ')
מסדר תחיית פולין (Order Odrodzenia Polski) (אנ')
בשנות השמונים נחקקו שורות מיצירתו של ברונייבסקי על קבר אחים של יהודי וולברום שבפולין.
לקריאה נוספת

Broniewski, Władysław. Pamiętnik 1918–1922. Warszawa: Państwowy Instytut Wydawniczy, 1987.
הערות שוליים

↑  נשף פרידה למשורר הפולני וו.ברוניעוסקי | ⁨על המשמר⁩ | 14 אוקטובר 1945 | אוסף העיתונות | הספרייה הלאומית, באתר www.nli.org.il
↑  ⁨בתל־אביב ⁩ | ⁨הארץ⁩ | 13 מאי 1943 | אוסף העיתונות | הספרייה הלאומית, באתר www.nli.org.il
↑  תערוכה על יהודי וולברום, באתר יד ושם (תמונה 4)
| --- | --- |
בקרת זהויות :  NLI: 987007259133505171  PLWABN: 9810585267705606  BIBSYS: 90827465  BNE: XX1212668  BnF: cb12032580d (data)  CiNii: DA07978619  GND: 118660187  ISNI: 0000 0001 0892 7298  LCCN: n80110075  MusicBrainz: 1164a00b-e1dd-4c77-a8cd-93d647af7644  NKC: jo20010091840  NLA: 35856206  NSK: 000048730  NTA: 069825955  RERO: 02-A003046537  SELIBR: 242621  SUDOC: 028502531  Trove: 1117877  VIAF: 44314295   WorldCat (עם VIAF): 44314295
ולטר פון הינרסדורף

| --- | --- |

גנרל ולטר פון הינרסדורף
 לידה:  28 בנובמבר 1898 קהיר, ח'דיוות מצרים 
 פטירה:  17 ביולי 1943 (בגיל 44) חרקוב, ברית המועצות ברית המועצות
 מדינה:  הרייך הגרמני 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1915–1943 (כ־28 שנים)
 דרגה:   גנרל לוטננט (ורמאכט)
 תפקידים בשירות
 מפקד דיוויזיית הפאנצר ה-6
 פעולות ומבצעים
 מלחמת העולם הראשונה   מלחמת העולם השנייה
 עיטורים
   צלב האבירים של צלב הברזל עם עלי אלון   צלב הברזל דרגה ראשונה   צלב הברזל דרגה שנייה   הצלב הגרמני בזהב
 
גנרל ולטר פון הינרסדורף (בגרמנית: Walther von Hünersdorff;‏ 28 בנובמבר 1898 – 17 ביולי 1943) היה מפקד בורמאכט שפיקד על כוחות במלחמת העולם השנייה.
ביוגרפיה > קריירה מוקדמת

פון הינרסדורף נולד ב-28 בנובמבר 1898 בקהיר, שבמצרים. בשנת 1915 באמצע מלחמת העולם הראשונה התגייס פון הינרסדורף לצבא הגרמני הקיסרי, והצטרף לרגימנט ההוסרים ה-4 (שלזיה ה-1), וב-19 באוקטובר 1916 הועלה לדרגת לוטננט. על פעולותיו בקרבות קיבל את עיטורי צלב הברזל דרגה שנייה, וצלב הכבוד של מלחמת העולם 1914/1918.
לאחר המלחמה הצטרף פון הינרסדורף לרייכסווהר, ומילא בו תפקידי פיקוד ומטה. ב-1 בפברואר 1933 הועלה פון הינרסדורף לדרגת ריטמייסטר, וב-1 באפריל 1936 הועלה לדרגת מיור, וב-1 ביוני 1938 הועלה לדרגת אוברסט לוטננט.
ביוגרפיה > מלחמת העולם השנייה

עם פרוץ המלחמה מונה פון הינרסדורף לראש מטה הדיוויזיה ה-253, שהייתה חלק מהארמייה החמישית בחזית המערבית, וב-25 באוקטובר 1939 מונה לראש מטה הקורפוס ה-2, ולחם עימו במהלך המערכה על צרפת כחלק מהארמייה הרביעית. ב-12 בספטמבר 1940 מונה לראש מטה הקורפוס הממונע ה-15, שהפך ב-16 בנובמבר 1940 לארמיית הפאנצר השלישית, ולחם עיה במהלך מבצע ברברוסה. ב-1 ביולי 1941 הועלה פון הינרסדורף לדרגת אוברסט, וב-26 בינואר 1942 הוענק לו עיטור הצלב הגרמני בזהב. ב-1 ביולי 1942 מונה פון הינרסדורף למפקד רגימנט הפאנצר ה-11, שהיה חלק מדיוויזיית הפאנצר ה-6, ולחם עמו בקרבות סביב סטלינגרד, ועל כך קיבל ב-22 בדצמבר 1942 את עיטור צלב האבירים של צלב הברזל. ב-7 בפברואר 1943 מונה פון הינרסדורף למפקד דיוויזיית הפאנצר ה-6, וב-1 במאי 1943 הועלה לדרגת גנרל מיור. במהלך קרב קורסק פיקד פון הינרסדורף על דיוויזיית הפאנצר ה-6, שהייתה חלק מקורפוס הפאנצר ה-3 במסגרת פלגת הארמייה קמפף. ב-14 ביולי נפצע פון הינרסדורף באורח קשה מפגיעת צלף, ופונה לבית חולים בחרקוב, שם קיבל תוספת עלי אלון לעיטור צלב האבירים של צלב הברזל. ב-17 ביולי 1943 מת פון הינרסדורף, ולאחר מותו הועלה לדרגת גנרל לוטננט.
הצורה הנורמלית של גרייבך

בתורת השפות הפורמליות, אומרים כי דקדוק חסר הקשר מוצג בצורה הנורמלית של גרייבך (אותה הגתה שילה גרייבך) אם כל כללי הגזירה שלו הם מהצורה  A\rightarrow \sigma \alpha , כאשר  \sigma  סימן טרמינלי,  A משתנה שאינו טרמינלי, ו- \alpha  מילה המורכבת מאפס משתנים או יותר.
כל דקדוק המוגדר באמצעות הצורה הנורמלית של גרייבך הוא חסר הקשר, וכל דקדוק חסר הקשר ששפתו אינה מכילה את המילה הריקה יכול להיכתב באופן שקול כדקדוק בצורה הנורמלית של גרייבך.
גם לשפה שכן מכילה את המילה הריקה ניתן להגדיר דקדוק מהצורה הנורמלית של גרייבך, באמצעות הוספת הכלל  S\rightarrow \varepsilon  לדקדוק שכל כלליו הם מהצורה שהוצגה מעלה.
אלגוריתם להפיכת תחביר לצורה הנורמלית של גרייבך

יהי  G=(V,T,P,S) דקדוק חופשי הקשר שיוצר שפה כלשהי שלא מכילה את המילה הריקה (אם השפה מכילה את המילה הריקה, אז אחרי ביצוע האלגוריתם נוסיף את הכלל  S\rightarrow \varepsilon  לקבלת דקדוק מהצורה המורחבת של גרייבך), ונניח ש-  V=\{A_{1},...,A_{n}\}.
נגדיר שתי בניות עזר לפישוט האלגוריתם.
אלגוריתם להפיכת תחביר לצורה הנורמלית של גרייבך > בניית עזר 1

לכל כלל ב- P מהצורה  A\rightarrow \sigma _{1}B\sigma _{2}, כאשר כל כללי  B הם מהצורה  B\rightarrow \gamma _{1}|\gamma _{2}|...|\gamma _{n}, נשמיט את הכלל  A\rightarrow \sigma _{1}B\sigma _{2} ונוסיף במקומו את הכללים  B\rightarrow \sigma _{1}\gamma _{1}\sigma _{2}|\sigma _{1}\gamma _{2}\sigma _{2}|...|\sigma _{1}\gamma _{n}\sigma _{2}.
אלגוריתם להפיכת תחביר לצורה הנורמלית של גרייבך > בניית עזר 2

נפריד את הכללים של כל משתנה  A לשתי קבוצות. בקבוצה הראשונה יהיו כל הכללים שגוזרים מילה שמתחילה ב A, ובקבוצה השנייה כל שאר הכללים, כלומר הקבוצה הראשונה תכיל כללים מהצורה  A\rightarrow A\sigma _{1}|A\sigma _{2}|...|A\sigma _{m}והקבוצה השנייה תכיל את שאר הכללים שנגזרים מ A, נניח  A\rightarrow \gamma _{1}|\gamma _{2}|...|\gamma _{n}. נוסיף ל- V משתנה חדש,  A' ונחליף את כל הכללים ש A גוזר ב- P באופן הבא:
לכל  1\leq i\leq m נוסיף את הכללים:
A'\rightarrow \alpha _{i}
A'\rightarrow \alpha _{i}A'
ולכל  1\leq j\leq n נוסיף את הכללים:
A\rightarrow \gamma _{i}
A\rightarrow \gamma _{i}A'
כעת נציג את האלגוריתם תוך שימוש מתמיד בבניות העזר.
אלגוריתם להפיכת תחביר לצורה הנורמלית של גרייבך > שלב 1

בעבור  A_{1}, אם קיימים כללים מהצורה  A_{1}\rightarrow A_{1}\sigma , נשתמש בבניית עזר 2 כדי להוסיף לדקדוק משתנה  A_{1}' ונפעל על פי הבניה לתיקון כללי הגזירה.
לכל משתנה אחר,  A_{i} כאשר  1\leq i ב- V, תחילה נטפל בכללים מהצורה  A_{i}\rightarrow A_{j}\sigma כאשר  j\leq i באמצעות הפעלת בניית עזר 1 על המשתנה  A_{j}. לאחר מכן, נטפל בכללים מהצורה  A_{k}\rightarrow A_{k}\sigma באמצעות בניית עזר 2, תוך הוספת המשתנה  A_{k}' והגדרת כללי בנייה 2.
אלגוריתם להפיכת תחביר לצורה הנורמלית של גרייבך > שלב 2

נשים לב שאחרי שביצענו את שלב 1, כל כלל בקבוצת הכללים החדשה שלנו הוא מהצורה  A_{i}\rightarrow \sigma \alpha  כאשר  \sigma  טרמינל, או מהצורה  A_{i}\rightarrow A_{j}\sigma כאשר  i\leq j, ובפרט כל הכללים שנגזרים מ A_{n} הם מהצורה הראשונה. לכל כלל שנגזר מ A_{k} החל מ k=n-1 ועד  k=1 נפעיל את בנייה 1 כדי לקבל כללים שכולם מהצורה  A_{k}\rightarrow \sigma \alpha  כאשר  \sigma  טרמינל.
אלגוריתם להפיכת תחביר לצורה הנורמלית של גרייבך > שלב 3

נדאג שגם כל הכללים של משתני העזר יהיו מהצורה  A_{k}'\rightarrow \sigma \alpha  כאשר  \sigma  טרמינל בעזרת בנייה 1.
אלגוריתם להפיכת תחביר לצורה הנורמלית של גרייבך > שלב 4

כעת כל הכללים הם מהצורה  A\rightarrow \sigma \alpha  או מהצורה  A\rightarrow \sigma  כאשר  \sigma  טרמינל ו- \alpha  מורכב הן ממשתנים והן מסימנים טרמינלים.
מכיוון שהמטרה שלנו היא להגיע לדקדוק מהצורה של גרייבך, נצטרך לגרום ל \alpha  להיות מורכבת אך ורק ממשתנים. אם כל ה \alpha  בכל הכללים מורכבות ממשתנים בלבד, סיימנו. אחרת, קיימת  \alpha  כך שמופיע בה משתנה טרמינלי  \tau . לכל טרמינל כזה שנותר, נגדיר משתנה חדש  B_{\tau }, נחליף את כל המופעים של  \tau  בכל  \alpha  שהוא מופיע בה ב B_{\tau }, ונוסיף את הכלל  B_{\tau }\rightarrow \tau .
כעת בידינו דקדוק מהצורה הנורמלית של גרייבך ששקול לדקדוק המקורי.
שימושים

הצורה הנורמלית של גרייבך משמשת כדי להראות שאם שפה לא מכילה את המילה הריקה, אז ניתן לבנות לה אוטומט מחסנית שלא כולל מסעי אפסילון, בהוכחה שכל שפה חסרת הקשר יכולה להתקבל על ידי אוטומט מחסנית.
בנוסף, ניתן להשתמש בצורה הנורמלית של גרייבך למעבר מדקדוק חסר הקשר נתון לאוטומט מחסנית בעבור שפה מסוימת.
ראו גם

דקדוק חסר הקשר
הצורה הנורמלית של חומסקי
לקריאה נוספת

שמואל זקס ונסים פרנסיז, ‏אוטומטים ושפות פורמליות ב, האוניברסיטה הפתוחה, 2000
הערות שוליים

1 2  שמואל זקס ונסים פרנסיז, אוטומטים ושפות פורמליות ב, האוניברסיטה הפתוחה, 2000, עמ' 103-109
↑  שילה גרייבך, "A New Normal-Form Theorem for Context-Free Phrase Structure Grammars", הז'ורנל של ACM, ינואר 1965
וינצס ויטקאוסקס

| --- | --- |

וינצס ויטקאוסקס
 לידה:  4 באוקטובר 1890 פולין הקונגרסאית וילקובישק, פולין הקונגרסאית
 פטירה:  3 במרץ 1965 (בגיל 74) ברית המועצות קובנה, ברית המועצות
 מקום קבורה:  בית הקברות פטרשיונאי 
 מדינה:  ברית המועצות, ליטא 
 השכלה:  Alekseev military school 
 השתייכות:   צבא האימפריה הרוסית  צבא ליטא הצבא האדום הצבא האדום
 תקופת הפעילות:  1916–1954 (כ־38 שנים)
 דרגה:   גנרולס לייטננט
 תפקידים בשירות
 מפקד הצבא
 פעולות ומבצעים
 מלחמת העולם הראשונה המלחמה הליטאית-סובייטית המלחמה הפולנית-ליטאית מרד קלייפדה
 עיטורים
 עיטור לנין  מדליה לציון 30 שנים לייסוד צבא היבשה והצי של ברית המועצות  Riflemen's Star  Independence Medal  מדליית הניצחון על גרמניה במלחמה הפטריוטית הגדולה 1941–1945  עיטור המלחמה הפטריוטית הגדולה דרגה ראשונה  מדליית ההגנה על מוסקבה  עיטור הכוכב האדום  Medal for the Liberation of Klaipėda 
 
וינצס ויטקאוסקס (בליטאית: Vincas Vitkauskas;‏ 4 באוקטובר 1890 – 3 במרץ 1965) היה גנרל ליטאי אשר לחם במלחמות העצמאות של ליטא, וכיהן כמפקד צבא ליטא האחרון לפני הסיפוח הסובייטי ב-1940. לאחר מכן הצטרף לצבא האדום ושרת בו בדרגת גנרל לייטננט.
ולטר פרויס

אין תמונה חופשית
ולטר פּרוֹיס (Walter Preuss;‏ 20 בינואר 1895 – 1984) היה פעיל ציוני וכלכלן ישראלי, מומחה לקואופרציה, חבר הוועד הפועל של ההסתדרות, מייסד ומנהל המחלקה הסטטיסטית שליד הוועד הפועל.
קורות חיים

פרק זה לוקה בחסר. אנא תרמו לוויקיפדיה ו.
פרויס נולד בשנת 1895 בברלין בירת גרמניה. הוא סיים את לימודיו התיכוניים בשנת 1913 והחל לעסוק בפעילות ציונית במסגרת הסתדרות הסטודנטים הציונית בגרמניה.
לפני פרוץ מלחמת העולם הראשונה, ביקר בארץ ישראל כתייר. במלחמה שירת בצבא הגרמני. הוא היה קרוב לחיים ארלוזורוב, ויחד איתו הוא היה לאחד ממייסדי מפלגת הפועל הצעיר בגרמניה, שם תפס מקום מרכזי.
פרויס למד כלכלה ועבודה סוציאלית, ובשנת 1921 קיבל תואר דוקטור. בשנת 1922 עלה לארץ ישראל בהזמנת רמז ופרומקין, ועסק במחקר סוציאלי. בשנת 1934 הקים יחד עם פרץ נפתלי את בית הספר הגבוה למשפט ולכלכלה בתל אביב, וכיהן בו כמרצה וכדקאן.
היה גם חבר הוועד הפועל של ההסתדרות.
שימש פעמיים כציר בקונגרסים הציוניים (1929, 1935).
פרויס כתב ספרים אחדים, בהם "המעגל נסגר", המתאר את קורות חייו. הוא התגורר בתל אביב, ונפטר שם בשנת 1984. נקבר בבית העלמין הדרום.
ארכיונו, מהשנים 1924–1984, שמור במכון לבון.
מספריו

פרק זה לוקה בחסר. אנא תרמו לוויקיפדיה ו.
וואלטער פרויס (תל אביב), די יידישע ארבעטער-באוועגונג אין ארץ-ישראל: איר געשיכטע און געגענווארט; מיט הקדמה פון ד’ בן-גוריון; איבערזעצט פון דייטש דורך ל' שפיזמאן, 2 כרכים [הוצאה ב], ורשה: החלוץ, 1926. (תרגום ליידיש של "תנועת העבודה היהודית בארץ ישראל")
מ’ נמירובסקי וו’ פרויס, המצב הכלכלי בארץ ישראל לראשית 1932, תל אביב: דבר, תרצ"ב.
דמוקרטיה סוציאליסטית, תל אביב: מפלגת פועלי ארץ ישראל, תשי"ב 1951.
מדיניות סוציאלית בעולם ובארץ, תל אביב: עם עובד; בשיתוף בית הספר הגבוה למשפט וכלכלה בתל אביב, תשי"ג.
המדיניות הסוציאלית בישראל, ירושלים: מכון להשכלה ציונית ('ספרית כיס מדינית'), 1954. (מתוך הקורס בכתב: "מדינת ישראל")
התנועה השיתופית בעולם ובארץ, תל אביב: עם עובד, תשט"ז.
המעגל נסגר: דרכי אל הציונות; עברית: אברהם קדימה, תל אביב : תרבות וחינוך, 1968.
The Labour Movement in Israel: Past and Present; translated from the German manuscript by Willy Stadekker, Jerusalem: R. Mass, 1965.
הערות שוליים

↑  IV-104 - ארכיונים אישיים ל-פ באתר המכון לחקר תנועת העבודה ע"ש פנחס לבון.
↑  משה פילצר, הדרך לסוציאליזם, דבר, 14 במרץ 1952.
↑  נתן בן-נתן, יומן כלכלי: מדיניות סוציאלית, דבר, טור 2, 22 באפריל 1953.
↑  נתן בן נתן, יומן כלכלי: ספר על התנועה השיתופית בעולם ובארץ, דבר, 21 בדצמבר 1955; א. ט., הערכה אוביקטיבית, דבר, 21 בנובמבר 1960.
↑  מעגלו של ד"ר פרויס, מעריב, 13 בספטמבר 1968; בצלאל שחר, האם נסגר המעגל?, דבר, 27 בדצמבר 1968.
| --- | --- |
בקרת זהויות :  NLI: 987007303612405171  PLWABN: 9810602069705606  CiNii: DA05962582  GND: 1017349754  ISNI: 0000 0000 8179 077X  LCCN: nr92000683  NKC: skuk0004691  NTA: 073138444  SUDOC: 153217634  VIAF: 112122120   WorldCat (עם VIAF): 112122120 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
ולטר פריז

| --- | --- |

ולטר פריז
 לידה:  22 באפריל 1894 גוסטרנהיים, האימפריה הגרמנית האימפריה הגרמנית
 פטירה:  6 באוגוסט 1982 (בגיל 88) ויילבורג, גרמניה המערבית גרמניה המערבית
 מדינה:  גרמניה 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1912–1945 (כ־33 שנים)
 דרגה:   גנרל חיל השריון (ורמאכט)
 תפקידים בשירות
 מפקד הדיוויזיה הממונעת ה-29   מפקד דיוויזיית הפאנצרגרנדיר ה-29   מפקד קורפוס הפאנצר ה-46
 פעולות ומבצעים
 מלחמת העולם הראשונה   מלחמת העולם השנייה
 עיטורים
   צלב האבירים של צלב הברזל עם עלי אלון וחרבות   צלב הברזל דרגה ראשונה   צלב הברזל דרגה שנייה   הצלב הגרמני בזהב   אות הפציעה בשחור   צלב הכבוד
 
גנרל ולטר פריז (בגרמנית: Walter Fries;‏ 22 באפריל 1894 – 6 באוגוסט 1982) היה מפקד בכיר בוורמאכט שפיקד על כוחות במלחמת העולם השנייה.
ביוגרפיה > קריירה מוקדמת

פריז נולד ב-22 באפריל 1894 בגוסטרנהיים, שהשתייכה לאימפריה הגרמנית. בשנת 1912 התנדב פריז לשירות של שנה אחת בצבא הקיסרות הגרמנית, והצטרף לרגימנט הרובאים ה-80 (נסיכות הבוחר מהסן - פון גרסדורף). בשנת 1913 סיים פריז את שירותו ושוחרר מהצבא. עם פרוץ מלחמת העולם הראשונה התגייס פריז בחזרה לצבא, והצטרף לרגימנט הרגלים ה-88 (דוכסות נסאו ה-2), ולחם בשורותיו בקרב הראשון על המארן. בהמשך המלחמה נלחם פריז בחזית המזרחית, כמפקד פלוגה ברגימנט המילואים ה-253, ולאחר מכן ברגימנט הלנדווהר ה-83. על פעולותיו בקרבות קיבל פריז את עיטורי צלב הברזל דרגה שנייה, וצלב הכבוד של מלחמת העולם 1914/1918.
לאחר המלחמה פרש פריז מהצבא, והצטרף למשטרת קאסל. בשנת 1926 הוא הועבר למשטרת קלן, ובשנת 1933 הוא הועבר למשטרת פרנקפורט. באביב 1936 הצטרף פריז לוורמאכט, ומונה לקצין מטה בדיוויזיה ה-34. ב-6 באוקטובר 1936 הוא מונה למפקד הגדוד ה-2 ברגימנט הרגלים ה-15, וב-1 במרץ 1938 הוא הועלה לדרגת אוברסט לוטננט.
ביוגרפיה > מלחמת העולם השנייה

במהלך המערכה בפולין ובמהלך המערכה על צרפת לחם פריז עם גדודו כחלק מהדיוויזיה הממונעת ה-29, וב-15 בנובמבר 1940 מונה למפקד רגימנט הרגלים ה-87, ובעקבות כך הועלה ב-1 במרץ 1941 לדרגת אוברסט. במהלך מבצע ברברוסה לחם פריז עם הרגימנט שבפיקודו כחלק מהדיוויזיה הממונעת ה-36 במסגרת הקורפוס הממונע ה-41, ובמהלך הקרב על מוסקבה לחם במסגרת הקורפוס הממונע ה-56, וב-14 בדצמבר 1941 קיבל על פעולותיו את עיטור צלב האבירים של צלב הברזל. ב-9 באוקטובר 1942 קיבל פריז על פעולותיו את עיטור הצלב הגרמני בזהב, ובנובמבר אותה שנה מונה למפקד סגל הדרכה בבית הספר לשריון בדבריץ. ב-1 במרץ 1943 מונה פריז למפקד הדיוויזיה הממונעת ה-29 שהוקמה מחדש, וב-1 ביוני אותה שנה הועלה לדרגת גנרל מיור. ב-23 ביוני 1943 הפכה הדיוויזיה לדיוויזיית הפאנצרגרנדיר ה-29, וביולי 1943 נשלח עמה לאיטליה, שם השתתף בקרבות השונים בזירה. ב-1 בינואר 1944 הועלה פריז לדרגת גנרל לוטננט, וב-29 בינואר קיבל על פעולותיו תוספת עלי אלון לעיטור צלב האבירים של צלב הברזל. ב-11 באוגוסט 1944 קיבל פריז על פעולותיו תוספת חרבות לעיטור צלב האבירים של צלב הברזל, וב-1 בדצמבר 1944 הועלה לדרגת גנרל חיל השריון, ומונה למפקד קורפוס הפאנצר ה-46 שהיה מוצב באזור ורשה. פריז פיקד על הקורפוס במהלך מבצע ויסלה-אודר, ובמרץ 1945 הועמד למשפט על נפילת ורשה בידי הצבא האדום. למרות זיכויו במשפט לא קיבל פריז פיקוד נוסף, ובסוף המלחמה נפל בשבי.
ביוגרפיה > לאחר המלחמה

ב-30 ביוני 1947 שוחרר פריז מהשבי, ולאחר שחרורו התגורר בוויילבורג עד למותו ב-6 באוגוסט 1982.
השרפה הגדולה בבולטימור

תוצאות השרפה
השרפה הגדולה בבולטימור היא שרפה שפרצה בעיר בולטימור ב-7 בפברואר 1904 ונמשכה 30 שעות ברציפות. נדרשו 1,231 כבאים כדי להשתלט עליה. השריפה הרסה 1,545 בניינים (70 גושי מבנים) שהיוו את רוב שטח מרכז בולטימור.
אחת הסיבות לנזק הגדול שחוללה השרפה ולמשכה הרב הייתה חוסר התאימות בציוד הכיבוי בערים השונות שנבע מחוסר תקינה אחידה בנושא. צינורות המים של כבאיות מיישובים אחרים לא התאימו לברזי השרפה של בולטימור, כך שלמרות הגעתן של כבאיות מיישובי הסביבה וערים סמוכות, כמו גם מערים רחוקות יותר, לא הייתה בהן תועלת רבה.
בניסיון לעצור את התפשטות האש נעשו שתי פעולות במקביל - נערכו פיצוצים מבוקרים במבנים ויצרו "חומת אש", אולם שתי הפעולות לא עצרו את התפשטות השרפה.
בין הבניינים שלא נפגעו היה בניין ג'פרסון הניצב עד היום. מרכז העיר נבנה מחדש, תחת תקינת כיבוי אש מחמירה.
תוצאת לוואי של השרפה הייתה קביעת תקנים אחידים לציוד כיבוי אש.
הערות שוליים

↑  בין הערים הסמוכות מהן הגיעו כבאיות: פילדלפיה ווושינגטון די. סי. ויישובים בווירג'יניה.
↑  בין הערים הרחוקות יותר מהן הגיעו כבאיות: ניו יורק ואטלנטיק סיטי.
ערך זה הוא קצרמרבנושא ארצות הברית ובנושא אסונות. אתם מוזמנים לתרום לוויקיפדיה ו.
ולטר פון ליטוויץ

| --- | --- |

ולטר פון ליטוויץ (במרכז) עם גוסטב נוסקה (מימין), 1920
 לידה:  2 בפברואר 1859 בודלנד, ממלכת פרוסיה ממלכת פרוסיה (1803-1892)
 פטירה:  20 בספטמבר 1942 (בגיל 83) ברסלאו, גרמניה הנאצית גרמניה הנאצית
 מדינה:  הרייך הגרמני 
 צאצאים:  שמילו פון ליטוויץ 
 השתייכות:   צבא הקיסרות הגרמנית
 תקופת הפעילות:  1878–1920 (כ־42 שנים)
 דרגה:   גנרל-אוברסט
 תפקידים בשירות
 מפקד הדיוויזיה ה-25   מפקד הדיוויזיה ה-33   מפקד דיוויזיית המשמר ה-2   מפקד הקורפוס ה-10   מפקד הקורפוס ה-3
 פעולות ומבצעים
 מלחמת העולם הראשונה
 עיטורים
 פור לה מריט עם עלי אלון
 
ולטר פון ליטוויץ (בגרמנית: Walther von Lüttwitz; ‏ 2 בפברואר 1859 – 20 בספטמבר 1942) היה גנרל גרמני, מפקד הרייכסווהר בברלין עם תום מלחמת העולם הראשונה. ב-1920 היה אחד ממנהיגי המרד הכושל "הפוטש של קאפ" (שנקרא לעיתים "הפוטש של קאפ-ליטוויץ"), שמטרתו הייתה השתלטות כוחות הימין הקיצוני  על ברלין, ביטול רפובליקת ויימאר והחזרת וילהלם השני, קיסר גרמניה לכסאו.